ઉલ્લેખનીય છે કે, આ પહેલી વખત નથી કે જ્યારે આફ્રિદીએ કાશ્મીરનો મુદ્દો ઉઠાવ્યો હોય. ગત વર્ષે પણ તેણે આવી જ ટ્વીટ કરી હતી. ત્યારે આફ્રિદીએ લખ્યું હતું કે, ‘કાશ્મીર છેલ્લા ઘણા દાયકાઓથી ક્રૂરતાનો શિકાર થઈ રહ્યું છે, હવે સમય આવી ગયો છે કે આ મુદ્દાને ઉકેલી લેવાય, જેણે ઘણા લોકોનો જીવ લીધો.’ બીજી ટ્વીટમાં તેણે લખ્યું હતું કે, ‘કાશ્મીર ધરતી પર સ્વર્ગ છે અને આપણે માસૂમોની પોકારને નજરઅંદાજ ન કરી શકીએ.’